Influenza vaccines are likely to result in a false positive PCR-test for Sars-CoV-2.
FaktatjekAndreas Søndergaard | 1. maj 2020 kl. 9:46, opdateret 19. maj 2020 kl. 15:13 |  \n\n\n\n\n\n\n\n\n\n\n Print, Coronatests i myndighedernes hvide telte er mangelfulde, for influenzavaccinerede eller forkølede personer vil nemlig blive testet falsk positiv, påstår flere på nettet. Men det har ikke hold i virkeligheden, og flere ting blandes sammen i opslagene, fastslår forskere., Bemærk: Denne artikel blev udgivet for over en måned siden, , , , , , , Influenzavaccinerede vil sandsynligvis teste falsk positiv for Sars-CoV-2 ved en PCR-test i de hvide telte., Kilde: Adskillige opslag på Facebook., , , , To forskere understreger, at PCR-testen er så præcist skruet sammen, at den sagtens kan adskille coronavirussen Sars-CoV-2 fra forskellige typer influenzavirus. Det er to meget forskellige virusser, og PCR-testen kigger specifikt efter arvemateriale for Sars-CoV-2., Det kan dog ikke udelukkes, at PCR-testen i nogle tilfælde vil forveksle Sars-CoV-2 med lignende typer virus, der har genetiske ligheder., , Hvis du er blandt de tusindvis af danskere, som sundhedsmyndighederne har planer om at teste for coronavirussen Sars-CoV-2, bør du omgående afvise det., Sådan lyder et “OPRÅB”, som flere forskellige facebookprofiler har kopieret. Opråbet, der lader til at have udviklet sig til et kædebrev, er vist til danske facebookbrugere over 23.000 gange på lidt mere end en uge., Ifølge opslagene kan den PCR-test, der skal bruges i de såkaldte hvide telte, ikke påvise virus. Faktisk skulle testen være så mangelfuld, at hvis man allerede er vaccineret mod eksempelvis influenza, vil man sandsynligvis teste falsk positiv, når man bliver undersøgt for Sars-CoV-2., Med andre ord vil testresultatet altså vise, at man er smittet med coronavirus, selvom det ikke er tilfældet., , , , , Men facebookopslagenes påstande er det rene nonsens, fastslår to forskere over for TjekDet., “Der er ingen sammenhæng i det, der står,” siger Allan Randrup Thomsen, der er professor i virologi på Københavns Universitet., Han bakkes op af professor i immunologi på Aarhus Universitet Rune Hartmann., “Den korte konklusion er, at det er noget volapyk,” siger han., , , , , Kædebrevet påstår lidt af hvert om coronavirus og lader til generelt at være kritisk over for myndighedernes strategi om at teste endnu flere i de hvide telte. Men den grundlæggende skepsis går på, at PCR-testene vil vise falsk positiv hos alle, der er influenzavaccineret., “Så er man for eksempel blevet vaccineret mod influenza, især hvis det er den trivalente influenzavaccine, vil man sandsynligvis teste falsk positiv ved en coronatest,” står der blandt andet i kædebrevet., Men den udlægning er forkert, lyder det fra Rune Hartmann. En PCR er generelt en god, sikker test, der sagtens kan skelne mellem coronavirus og influenzavirus., “PCR-testen viser specifikt, om der er arvemateriale for Sars-CoV-2, så der vil ikke være en krydsreaktion med eksempelvis influenza. Det er to meget forskellige virusser, så det er noget sludder, de skriver,” siger han., , Allan Randrup Thomsen er enig i den betragtning. For ham lyder kædebrevet som sort snak., “Det er relativt nemt at skrue en PCR-test sådan sammen, at den ikke krydsreagerer med virus, der er så langt fra coronavirus, som det er tilfældet med eksempelvis influenza. Det lyder for mig som sort snak og konspirationsteori.”, Han vil dog ikke udelukke, at en PCR, der skal teste for den verserende coronavirus, Sars-CoV-2, kan forveksle den nye virus med nogle af de eksisterende virusser i samme familie., “I princippet er der nogle genetiske overlap mellem den nye Sars-CoV-2 og nogle af vores forkølelsesvirusser, så jeg kan ikke udelukke, at den i nogle tilfælde vil kunne krydsreagere på den måde. Men ikke med influenzavirus, som der står i opslaget,” siger Allan Randrup Thomsen., En af forklaringerne på, at PCR-testen vil vise falsk positiv, skulle ifølge kædebrevet være, at den i virkeligheden tester for eksosomer. For almindelige mennesker vil det ord nok være ukendt farvand, men det er faktisk et rigtigt, lægefagligt udtryk., Det bruges bare helt forkert i opslaget, fastslår Allan Randrup Thomsen., “Eksosomer er en rigtig ting, og det er korrekt, at de bliver dannet i immunforsvaret, men det har intet med test for Sars-CoV-2 at gøre,” siger han., Rune Hartmann anerkender heller ikke kædebrevets påstand om, at PCR rent faktisk tester for eksosomer. Men han kan godt se, hvor folkene bag er gået galt i byen. Eksosomer findes nemlig i munden, hvorfra PCR-testen tages med en vatpind., “I alt det volapyk er der et par små sandheder hist og her, som de har fået galt i halsen. Eksosomer er rigtigt nok små partikler, der udskilles i immunforsvaret og findes i munden, så det kan nogle godt forveksle med virus. Men det er det ikke,” siger han., Ifølge Sundhedsstyrelsen kan det ud fra den nuværende viden om PCR-testene antages, at “de, der testes positive, med stor sandsynlighed også er inficeret med covid-19”., Styrelsen skriver også, at under én procent af Sars-CoV-2-patienter med udtalte symptomer vil teste falsk positiv., De kender endnu ikke procentdelen af falsk positiv for patienter med milde symptomer, men ifølge Allan Randrup Thomsen er risikoen for et falsk positivt resultat altid den samme. Procentdelen kan godt stige, efterhånden som der bliver færre ægte positive, men det reelle antal falske positive vil være konstant., , Han sammenligner det med signal-/støjforholdet i en radio, hvor de ægte positive er signalet, og de falske positive er støjen., “Man har altid en vis mængde atmosfærisk støj på en radio, og hvis så radiosignalet bliver meget svagt, fylder støjen mere, end hvis man har et meget stærkt radiosignal, selvom det er den samme mængde støj. Det er den samme effekt, der gør sig gældende her,” forklarer Allan Randrup Thomsen., De få fejl, der sker, er som regel et resultat af menneskelige fejl, vurderer han. Men generelt er sundhedspersonalet godt uddannet i Danmark, og man tager også sine forholdsregler ved eksempelvis at lave kontroltest., “Alle test har en lille smule usikkerhed, men det tager man højde for på forhånd, som Sundhedsstyrelsen også har gjort. Det giver et lille udsving, men i den store, statistiske sammenhæng betyder det ikke noget,” siger Allan Randrup Thomsen., Rune Hartmann mener også, det er retvisende, når Sundhedsstyrelsen skønner, at kun en ud af hundrede tester positiv med PCR-testen uden at have coronavirus. Til gengæld påpeger han, at usikkerheden i forbindelse med coronatests er noget større andetsteds., “Sars-CoV-2-testene har nogle svagheder, men det er ikke de falske positive. Det er de falske negative,” siger han med henvisning til personer, der testes virusfrie, selvom de faktisk er smittede., Sundhedsstyrelsen skriver selv, at patienter med udtalte symptomer i de øvre luftveje har 5-10 procent risiko for at teste falsk negativ. Men for personer med milde symptomer, der antages at have mindre virus i sig, er det tal formentlig nærmere 15-20 procent, mener Rune Hartmann., “PCR-testen fejler primært dér, hvor patienter ikke udskiller virus i mundhulen, men det er ikke testens skyld, for det er sådan, den er designet. Så det skyldes metoden,” siger han., , Det lyder måske umiddelbart problematisk, at op mod 15-20 procent kan teste negativ for coronavirus, selvom de faktisk bærer sygdommen. Men ifølge Rune Hartmann bør man ikke gå og frygte øget smittefare af den grund., “Patienter, der ikke har detekterbare mængder af virus i svælget, er ikke så farlige som smittespredere, og så er det generelt set ikke så stort et problem, at PCR-testen ikke opfanger virussen. Den fejl kan man i hvert fald bedre leve med end mange andre typer fejl.”, TjekDet har været i kontakt med den facebookbruger, der er ophavsmand til kædebrevet, men han ønsker ikke at udtale sig til citat., , , ARTIKLEN ER OPDATERET 19-05-2020: Efter artiklens udgivelse er opslag med samme påstand, som denne artikel handler om, begyndt at florere. Det nye opslag er tilføjet denne artikel og ligeledes faktatjekket., , Du kan ikke bare regne med, at sol og sommer kan gøre kål på coronavirus, , The New York Times\xa0finder\xa0fejlagtigt frem til\xa0“firdobling”\xa0i\xa0racistiske\xa0hadforbrydelser\xa0i Danmark., Der er ting, Pia Kjærsgaard (DF) og jeg selv ikke forstår, fordi vi har den farve, vi har, siger Pernille Skipper (Ø). Udtalelsen kunne sandsynligvis få Pernille Skipper dømt for racisme, hvis ikke hun var folketingsmedlem, siger Lars Boje Mathiesen (NB)., Veganerpartiet\xa0påstår, at Danmark har verdens højeste dødelighed blandt pattegrise.\xa0Men\xa0den udlægning er der ikke dokumentation for, mener to forskere., 19. juni satte svindlere alle sejl til og nærmest bombarderede danske facebookbrugere med en artikel, der stik imod sandheden hævder, at skuespilleren Mads Mikkelsen anbefaler bitcoin-investeringer som "smuthul til velstand"., Prestigious United States media The New York Times erroneously calculated a ‘quadrupling’ of racist hate crimes in Denmark and invented a far-right affiliation of one of the suspects in a sickening murder., En advarsel til kæledyrsejere spreder sig\xa0lige nu\xa0på\xa0sociale\xa0medier\xa0om\xa0en\xa0hundelufter, der\xa0på en gåtur\xa0har\xa0fundet\xa0giftige\xa0pølsestykker.\xa0Advarslen fortæller bare ikke, at pølsestykkerne blev fundet for\xa0over to år\xa0siden i Sverige., Personen\xa0bag videoen har fundet resterne af en årtier gammel nedlagt\xa0losseplads\xa0og hævder nu, at Århus Kommune bortskaffer affald ved at stuve det ind under en vej., Der er heller ikke grund til at bekymre sig for hjortelusen, som\xa0netmedier\xa0fejlagtigt kalder en flyvende flåt., Populært facebookopslag taget helt fejl af, hvad der rent faktisk står i studierne., Adskillige virksomheder får deres navn misbrugt af svindlere, der gennem falske konkurrencer og tilbud forsøger at udnytte underholdningsbranchens genåbning efter coronanedlukningen. Legoland i Billund er seneste offer for fupmagernes forsøg på at snyde godtroende danskere., På sociale medier cirkulerer et billede af en forslået kvinde, der skulle være gennembanket af George Floyd.\xa0Men opslaget savner både\xa0nuancer\xa0og begår en kæmpe brøler., Adskillige facebookbrugere advarer lige nu mod voicemail-svindel fra et britisk nummer. Uanset om man kan koble det britiske nummer til telefonsvindel, er metoden bag reel, og ekspert kalder den for "ulækker"., Facebook- og twitterbrugere i massevis deler statistikker, der viser fordelingen af drab i USA baseret på race. Men tallene stemmer langt fra med officielle tal, og forskere kalder statistikkerne for lodret forkerte., En spøjs\xa0artikel om en ældre mand, der angiveligt har fået en fyreseddel fra den amerikanske supermarkedskæde Walmart blot to timer, efter\xa0han var ansat, spreder sig på sociale medier.\xa0Han fyrede angiveligt en grov joke af om en kunde, men historien er med al sandsynlighed ren fiktion., Politiet underdriver antallet af Black Lives Matter-demonstranter i København, hævder talsperson for bevægelsen Bwalya Sørensen. Men hun sætter sandsynligvis selv antallet af demonstranter alt for højt, viser ekspertanalyser., I en facebookkonkurrence, som filmgiganten Disney tilsyneladende står bag, udloves 200 gratis konti til den kommende streamingtjeneste Disney+. Men opslaget er det rene fup, der intet har med Disney at gøre, og svindlerne bag er blot ude efter godtroende danskeres penge., Efter godt tre år under Mandag Morgens ejerskab bliver Danmarks eneste internationalt certificerede faktatjeksite, TjekDet.dk, nu omdannet til en forening og aktiviteterne udvidet., KOMMENTAR: Aldrig tidligere er Danmark blevet så voldsomt invaderet af international desinformation som under coronapandemien. Oplysningskampagner er ikke nok til at imødegå det vrøvl, folk deler på de sociale platforme., Et\xa0portrætmaleri\xa0af Obama spreder sig på sociale medier,\xa0som en kritik af\xa0at Trump angiveligt nægter at hænge det op\xa0i Det Hvide Hus.\xa0Men\xa0det er slet ikke det maleri af Obama, der skal hænges op i Det Hvide\xa0Hus., Rejsebegrænsningerne mellem Danmark og Sverige debatteres heftigt for tiden, og adskillige både danske og svenske politikere påstår, at smittetrykket for\xa0covid-19 er lavere i Skåne end i\xa0Region Hovedstaden. Men\xa0det er der ikke noget, der tyder på, vurderer flere forskere., Debattør Mary\xa0Consolata\xa0Namagambe\xa0vil have udlændingeministeren til at ændre,\xa0hvad hun mener,\xa0er et\xa0racistisk spørgsmål i indfødsretsprøven. Men spørgsmålet, som debattøren har set sig vred på, stammer slet ikke fra prøven., To forskellige videobidder af episoden, hvor en tankvogn kører mod demonstranter i den amerikanske by Minneapolis, fortæller vidt forskellige historier., Covid-19 er først og fremmest en kredsløbssygdom og kan kureres uden intensivindlæggelser og brug af respiratorer,\xa0påstår\xa0et\xa0opslag, der har floreret i flere europæiske lande., Er du alene og oplever symptomer på et hjerteanfald, skal du hoste kraftigt, kan man læse i et yderst delt\xa0kædebrev. Men det er noget sludder, siger\xa0professor.\xa0Hvis du har symptomer på et\xa0hjerteanfald,\xa0skal\xa0du ikke hoste,\xa0men\xa0bruge tiden på at få hjælp., Billeder af barnebrude toner frem på sociale medier i\xa0opslag, der\xa0udtrykker støtte\xa0til\xa0Inger Støjberg\xa0(V)\xa0i\xa0striden\xa0om adskillelsen af\xa0unge\xa0asylpar. I flere tilfælde\xa0er billederne\xa0dog\xa0taget ud af kontekst., I takt med at samfundet lukker op igen, er adskillige falske konkurrencer og tilbud fyldt med optimisme dukket op på nettet. Danske virksomheder på stribe må ufrivilligt lægge navn til fupnumrene., De danske biografer har nu fået lov til at slå dørene op. Og det fejrer de åbenbart på livet løs med konkurrencer om gratis billetter eller næste uhørte rabatter. Men selv om biografgængerne måske nok synes, der er noget at fejre, så er der en god grund til at se sig for., Flere sociale medier og videotjenester forsøger løbende at fjerne en video\xa0med et interview med den amerikanske virolog Judy Mikovits. Det sker med den begrundelse, at videoen spreder falske påstande om\xa0coronavirussen. Nu turnerer videoen også med danske undertekster., Se flere artikler », Det leverede er beskyttet af dansk lov om ophavsret. Abonnenten må printe en kopi til eget brug. Derudover må hel eller delvis kopiering, anden gengivelse eller videreanvendelse af materialet - herunder elektronisk videredistribution via email - kun ske efter forudgående aftale med Mandag Morgen, Klik her, , TJEKDET.DK BRIEF, Få en email med det ugentlige overblik over vores faktatjek i vores nyhedsbrev TjekDet Brief., Vi udsender hver uge en oversigt over de seneste dages artikler fra TjekDet. Og når en aktuel begivenhed gør det relevant at tippe dig om et faktatjek hurtigere, så gør vi også det.

	Nej, influenzavaccinerede vil ikke teste falsk positiv for corona i de hvide telte  - TjekDet - leveret af Mandag Morgen







